

**Ηλεκτρονικός Ανοικτός Διαγωνισμός άνω των ορίων για το Υποέργο 1 «Υλοποίηση δράσεων συμβουλευτικής, κατάρτισης και πιστοποίησης» στο πλαίσιο του Έργου «Ειδικές Δράσεις Ένταξης στην Απασχόληση για Νέους/Νέες με Αναπηρία» με ΚΩΔ. MIS 5073491 του Ε.Π. «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙΔΕΥΣΗ & ΔΙΑ ΒΙΟΥ ΜΑΘΗΣΗ»**

## Η Εθνική Συνομοσπονδία Ατόμων με Αναπηρία (Ε.Σ.Α.μεΑ.), ενεργώντας ως Αναθέτουσα Αρχή, προκηρύσσει Ηλεκτρονικό Ανοικτό Διαγωνισμό άνω των ορίων με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας τιμής για το Yποέργο 1 «Υλοποίηση δράσεων συμβουλευτικής, κατάρτισης και πιστοποίησης» στο πλαίσιο του Έργου «Ειδικές Δράσεις Ένταξης στην Απασχόληση για Νέους/Νέες με Αναπηρία» με ΚΩΔ. MIS 5073491 του Ε.Π. «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙΔΕΥΣΗ & ΔΙΑ ΒΙΟΥ ΜΑΘΗΣΗ» στον Άξονα προτεραιότητας: 3 «ΔΙΕΥΚΟΛΥΝΣΗ ΤΗΣ ΠΡΟΣΒΑΣΗΣ ΣΤΗΝ ΑΠΑΣΧΟΛΗΣΗ ΤΩΝ ΝΕΩΝ ΕΩΣ 29 ΕΤΩΝ», στον Θεματικό Στόχο: 08 «Προώθηση της διατηρήσιμης και ποιοτικής απασχόλησης και στήριξη της κινητικότητας του εργατικού δυναμικού», στην Επενδυτική Προτεραιότητα: 8iiY «Βιώσιμη ένταξη στην αγορά εργασίας των νέων (ΠΑΝ), ιδιαίτερα εκείνων που βρίσκονται εκτός απασχόλησης, εκπαίδευσης ή κατάρτισης, συμπεριλαμβανομένων των νέων που αντιμετωπίζουν τον κίνδυνο κοινωνικού αποκλεισμού και των νέων από περιθωριοποιημένες κοινότητες, μεταξύ άλλων μέσω της υλοποίησης της «Εγγύησης για τη νεολαία» και στον Ειδικό Στόχο: Αύξηση της απασχόλησης συμπεριλαμβανομένης της αυτοαπασχόλησης και βελτίωση των δεξιοτήτων των νέων εκτός εργασίας, εκπαίδευσης ή κατάρτισης ηλικίας 15 έως 29 ετών.

***Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) και την Πρωτοβουλία για την Απασχόληση των Νέων (ΠΑΝ) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».***

Αντικείμενο του έργου είναι η παροχή ενός ολοκληρωμένου πλέγματος υπηρεσιών επαγγελματικής κατάρτισης προς τους ωφελούμενους, ήτοι στην υλοποίηση δράσεων επαγγελματικής συμβουλευτικής, κατάρτισης, πρακτικής άσκησης και πιστοποίησης σε 3.000 ανέργους/ες (εγγεγραμμένους/ες στα μητρώα ανεργίας του ΟΑΕΔ) νέους/ες με αναπηρία ή/και χρόνιες παθήσεις[[1]](#footnote-1), ηλικίας έως 29 ετών, (δηλαδή να έχουν συμπληρώσει το 29 και να διανύουν το 30 έτος), απόφοιτους/ες δευτεροβάθμιας εκπαίδευσης ή Εργαστηρίων Επαγγελματικής Εκπαίδευσης & Κατάρτισης ή ΙΕΚ ή ΑΕΙ ή ΑΤΕΙ, οι οποίοι/ες βρίσκονται εκτός απασχόλησης, εκπαίδευσης και κατάρτισης (ΝΕΕTs) με στόχο την επίτευξη μιας δομημένης πορείας εισόδου ή επανένταξης των ωφελούμενων στην αγορά εργασίας.

Η ολοκληρωμένη επαγγελματική κατάρτιση περιλαμβάνει α) επαγγελματική συμβουλευτική, β) ένα οριζόντιο πρόγραμμα κατάρτισης σχετικά με δεξιότητες ΤΠΕ (θα παρακολουθηθεί από το σύνολο των ωφελούμενων), γ) ένα δεύτερο πρόγραμμα κατάρτισης που θα αφορά σε εξειδικευμένες επαγγελματικές δεξιότητες (αφορά το σύνολο των ωφελούμενων αλλά κάθε ωφελούμενος θα επιλέξει το ειδικό πρόγραμμα που του ταιριάζει καλύτερα σύμφωνα με τις ειδικές γνώσεις, δεξιότητες και προτιμήσεις του), δ) πιστοποίηση τόσο των βασικών δεξιοτήτων ΤΠΕ (οριζόντιο πρόγραμμα κατάρτισης) όσο και των εξειδικευμένων επαγγελματικών δεξιοτήτων (πρόγραμμα εξειδικευμένης κατάρτισης) και ε) Πρακτική Άσκηση.

Βασικός στόχος των προγραμμάτων κατάρτισης/πιστοποίησης είναι οι ωφελούμενοι (NEETs με αναπηρία ή και χρόνιες παθήσεις), που αποτελούν μια από τις πλέον αποκλεισμένες ομάδες στο πλαίσιο της ευρύτερης ομάδας των ατόμων με αναπηρία και η οποία αντιμετωπίζει εξαιρετικές δυσκολίες ως προς την ένταξή της στην αγορά εργασίας, να αποκτήσουν πρόσθετες γνώσεις, δεξιότητες που θα έχουν άμεση και θετική επίπτωση στην ενίσχυση της επαγγελματικής τους ικανότητας αλλά και στην ενδυνάμωση του επαγγελματικού τους προφίλ μέσω της πρακτικής άσκησης. Η συμμετοχή στις εξετάσεις για τη λήψη πιστοποίησης των αποκτηθεισών γνώσεων και δεξιοτήτων είναι υποχρεωτική και αναμένεται να συμβάλει θετικά στην ενίσχυση της απασχόλησης.

**Ονοματολογία CPV:** 80500000-9 Υπηρεσίες κατάρτισης και συμπληρωματικό CPV: 79132000-8: Υπηρεσίες Πιστοποίησης.

## Η εκτιμώμενη αξία της Σύμβασης ανέρχεται στο ποσό των Ευρώ 12.627.392,08. (Η παροχή υπηρεσιών επαγγελματικής κατάρτισης απαλλάσσεται από ΦΠΑ σύμφωνα με τις διατάξεις της περίπτωσης ιβ΄ της παραγράφου 1 του άρθρου 22 του Ν. 2859/2000 και του άρθρου 19 του Ν.4346/2015(ΦΕΚ Α΄152/20-11-2015).

Το ποσό αυτό είναι το ανώτερο όριο για την υποβολή προσφορών.

Για τη συμμετοχή στο διαγωνισμό, επί ποινή αποκλεισμού, απαιτείται εγγυητική επιστολή συμμετοχής, που ανέρχεται στο ποσό των 252.547,84 ευρώ η οποία αντιστοιχεί στο 2% της εκτιμώμενης αξίας της σύμβασης.

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16 όπως τροποποιήθηκε και ισχύει.

**Η καταληκτική ημερομηνία παραλαβής των προσφορών είναι η 13η /09/2021 και ώρα 16:00μ.μ.**

Η διαδικασία θα διενεργηθεί με χρήση της πλατφόρμας του ΟΠΣ ΕΣΗΔΗΣ, μέσω της Διαδικτυακής πύλης [www.promitheus.gov.gr](http://www.promitheus.gov.gr/) του ως άνω συστήματος, την **14η/09/2021, ημέρα Τρίτη και ώρα 10:00 π.μ.**

**Προσφορές υποβάλλονται μόνο για το σύνολο του Υποέργου.**

Εναλλακτικές προσφορές δεν γίνονται δεκτές.

Οι υποβαλλόμενες στο διαγωνισμό προσφορές ισχύουν και δεσμεύουν τον προσφέροντα για δώδεκα (12) μήνες, προθεσμία που αρχίζει από την επόμενη της διενέργειας του διαγωνισμού.

Οι προσφορές πρέπει να έχουν συνταχθεί στην ελληνική γλώσσα.

Κριτήριο ανάθεσης της σύμβασης είναι η πλέον συμφέρουσα από οικονομική άποψη προσφορά βάση βέλτιστης σχέσης ποιότητας τιμής.

Το Υποέργο 1 προκηρύσσεται στο σύνολό του. Ήτοι η Προσφορά των υποψηφίων οικονομικών φορέων πρέπει να περιλαμβάνει μια ολοκληρωμένη και ενιαία πρόταση για την εκτέλεση του έργου.

Η υποδιαίρεση του αντικειμένου της σύμβασης σε τμήματα (σύμφωνα με τις διατάξεις του άρ. 59 του ν. 4412/2016) δεν είναι δυνατή, καθώς τα παραδοτέα της σύμβασης κρίνονται αλληλένδετα και αλληλοεξαρτώμενα.

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

* 1. κράτος-μέλος της Ένωσης,
  2. κράτος-μέλος του Ευρωπαϊκού Οικονομικού Χώρου (Ε.Ο.Χ.),
  3. τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και
  4. σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4, 5 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης.

Τα παραπάνω φυσικά ή νομικά πρόσωπα πρέπει να πληρούν τις ελάχιστες προϋποθέσεις συμμετοχής της παραγράφου 2.2 της Διακήρυξης.

Οι ενώσεις και οι κοινοπραξίες δεν υποχρεούνται να λάβουν ορισμένη νομική μορφή προκειμένου να υποβάλλουν την προσφορά, σε περίπτωση όμως κατακύρωσης του διαγωνισμού σε αυτές, τότε ενδέχεται να ζητηθεί από την αναθέτουσα αρχή να λάβουν νομική μορφή πριν την υπογραφή της σύμβασης.

Η διάρκεια της Σύμβασης ορίζεται **σε δέκα οκτώ (18) μήνες** από την υπογραφή της Σύμβασης με δυνατότητα παράτασης σε περίπτωση παράτασης της πράξης, χωρίς μεταβολή του οικονομικού αντικειμένου. Η διάρκεια ισχύς της Σύμβασης είναι από την υπογραφή της έως την προσήκουσα παραλαβή του συνόλου των παραδοτέων.

Ο ανάδοχος θα υποχρεούται το αργότερο μέχρι την υπογραφή της Σύμβασης, να καταθέσει εγγυητική επιστολή καλής εκτέλεσης του έργου, αορίστου χρόνου, προς την Ε.Σ.Α.μεΑ. σύμφωνα με τα όσα ορίζονται στο άρθρο 72 παρ. 1 β) του ν. 4412/2016. Το ποσό της εγγυητικής επιστολής αυτής πρέπει να καλύπτει ποσοστό 4% της συνολικής συμβατικής αξίας.

Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη Σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Τόπος παράδοσης του έργου είναι η έδρα της Ε.Σ.ΑμεΑ., στην Ηλιούπολη Αττικής οδός Ελ. Βενιζέλου 236.

Το έργο έλαβε την υπ’ Αρ. Πρωτ.: 77056-09-07-2021 σύμφωνη γνώμη (προέγκριση δημοπράτησης) της Προϊσταμένης της Ειδικής Υπηρεσίας Διαχείρισης Ε.Π. «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020» για τη Διακήρυξη για το Υποέργο 1 «Υλοποίηση δράσεων συμβουλευτικής, κατάρτισης και πιστοποίησης» το οποίο εντάσσεται στην Πράξη «Ειδικές Δράσεις Ένταξης στην Απασχόληση για Νέους/Νέες με Αναπηρία» με Κωδικό ΟΠΣ 5073491.

Προκήρυξη της Διακήρυξης απεστάλη με ηλεκτρονικά μέσα για δημοσίευση στις 29/07/2021 στην Υπηρεσία Εκδόσεων της Ευρωπαϊκής Ένωσης. Ημερομηνία Δημοσίευσης στο Συμπλήρωμα της Επίσημης Εφημερίδας της Ευρωπαϊκής Ένωσης(ΕΕ/S) στις 03/08/2021 με αριθμό αναφοράς 2021/S 148-394434.

Η προκήρυξη και το πλήρες κείμενο της Διακήρυξης καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων (Κ.Η.Μ.ΔΗ.Σ.) ΑΔΑΜ:21PROC009023172 2021-08-03.

Η Προκήρυξη (περίληψη της Διακήρυξης) δημοσιεύεται και στον Ελληνικό Τύπο.

* Γενική Δημοπρασιών στις 04/08/2021
* Ηχώ Δημοπρασιών στις 04/08/2021

Το πλήρες κείμενο της Διακήρυξης καταχωρήθηκε και στη διαδικτυακή πύλη του Ε.Σ.Η.ΔΗ.Σ. [www.promitheus.gov.gr](http://www.promitheus.gov.gr/), όπου έλαβε Συστημικό Αριθμό: **136140.** (<http://www.eprocurement.gov.gr/actSearch/faces/active_search_main.jspx;jsessionid=ijIQSoV6WqTrbM5W345-KGq2JuPUYqJUG4FibPVjyxxrzSfWTy77!165757259>)

Επισυνάπτονται στην παρούσα ανάρτηση τα έγγραφα της Διακήρυξης.

1. Οι ωφελούμενοι πρέπει να είναι άτομα (νέοι/ες με αναπηρία ή χρόνια πάθηση) με ποσοστό αναπηρίας τουλάχιστον 50%,όπως άλλωστε ορίζει ο νόμος 2643/1998 *«Μέριμνα για την απασχόληση προσώπων ειδικών κατηγοριών και άλλες διατάξεις»* (Αρ. ΦΕΚ 220 Α΄/28.9.1998). [↑](#footnote-ref-1)